[{"text_idx": "#000001", "text": "Helduen heziketa memoria historikoaren bitartez lantzeko material didaktikoa"}, {"text_idx": "#000002", "text": "Ostirala, 2016eko urtarrilaren 8a \u2014 CEST"}, {"text_idx": "#000003", "text": "2014ko urtarrilean abiatu zen KC-MEM proiektua, tokiko memoria berreskuratzearen inguruan helduen hezkuntza ez-formalerako hezkuntza-ikuspegi erakargarri bat garatzeko helburuarekin. Aurretik Sharing Memories at School (Eskolan Oroitzapenak Partekatzen) proiektuan izandako esperientzian oinarrituta KC-MEM hezkuntza-proiektua prestatu dugu, ondoren, kultura-erakundeek (museoak, liburutegiak), tokiko agintariek edo gizarte erakundeek erabili dezaten."}, {"text_idx": "#000004", "text": "Material didaktikoa esteka honetan eskuratu daiteke: "}, {"text_idx": "#000005", "text": "Leeds hirian, Royal Armouries museoak \u2018New Approaches to Adult Learning in the Cultural Sector\u2019 konferentzia antolatu zuen azaroaren 17an, non Erresuma Batua eta Irlandako museoetako 75 ordezkarik parte hartu zuten. Bertan, helduen heziketari buruzko hitzaldi eta tailerrak eskaini ziren, tartean KCMEM proiektuaren aurkezpena. Museoetako ordezkariak taldeetan banatu eta 6 herrialdeetan txertatu diren esperientziak entzun eta horiek haien ekintzetan barneratzeko ideiak partekatu ziren. Parte hartzaile baten esanetan: \u201cnire ibilbide profesionalean helduen hezkuntzari buruzko konferentziarik interesgarriena iruditu zait honakoa\u201d. Sare sozialetan, Twitterren berezik, konferentzia #MuseumAdultEd hashtag bitartez jarraitzeko aukera ere izan zen. Horren isla den Storify-a ikusi dezakezu hemen."}, {"text_idx": "#000006", "text": "Honez gain, azaroan ere Royal Armouries-ek KCMEMen parte hartu zuten helduek prestaturiko \u2018Lest We Forget\u2019 erakusketa inauguratu zuen. Helduek Lehen Mundu Gerrari buruzko oroimen historikoa lantzen dute erakusketaren bitartez, bereziki zein memoria mantentzen diren gerraostean eta zein historia dagoen oroimen monolitoetan aurki daitezkeen izenen atzean. Inaugurazioa azaroaren 16ean izan zen eta 2016ko urtarrilaren 31era arte iraungo du."}, {"text_idx": "#000007", "text": "Erresuma Batuko esperientzia ezagutu ezazu: "}, {"text_idx": "#000011", "text": "2015eko azaroaren 5ean, Zipreko Frederick Unibertsitateak errefuxiatuen komunitate eta udalerriei zuzendutako formakuntza saioa antolatu zuen Nikosian, non KCMEM metodologia aurkeztu eta komunitate hauen memoria berreskuratzeko tresnak partekatu ziren. Jada udalerri batzuek programa txertatzeko ahaleginak egiten ari dira helduen heziketa eta memoria historikoa elkarrekin uztartzeko."}, {"text_idx": "#000014", "text": "2015eko azaroaren 28 eta 29an Fanano udalerrian aurkeztu zuten KCMEM. Lehenengo egunean, Philip Floyd Foss pilotuaren historiatik abiatuta Fananoren memoria historikoan murgildu ziren Italian. Partisanoek 1944ko azaroaren 13an atzeman zuten pilotua, eta harekin frontea zeharkatzeko bidea ibiltzeko aukera eskaini zitzaien parte hartzaileei. Bigarren egunean, Fananon bertan Ori-play jokoa aurkeztu zuten berriz ere, orientazioaren bitartez udalerriko memoria guneak ezagutzeko jokoa hain zuzen ere, KCMEMeko helduek diseinatu zutena."}, {"text_idx": "#000015", "text": "Italiar esperientzia ezagutu ezazu: "}, {"text_idx": "#000016", "text": "\u201cMemoriaren Zaporea\u201d izenpean, \u0141omnica-Zdro\u0301j-eko emakumeek haien eskualdeko errezetak bildu dituzte KCMEM proiektuari esker. Honela, \u201cFestiwal Pieroga \u0141omniczan\u0301skiego\u201d ferian 400 pertsonentzako patata-bolak sukaldatu zituzten errezeta hauek ezagutarazteko, eta hori gutxi balitz, \u201cMemoriaren Zaporea. \u0141omnica-Zdro\u0301j-eko sukalde ohiturak\u201d liburua argitaratu dute. Poznan\u0301-eko Adam Mickiewicz Unibertsitatearen gidaritzapean, \u201cMemoriaren Despentsa\u201d erakusketa ere prestatu da, emakume parte-hartzaileen haurtzaroko memoriak biltzen dituena, gastronomia eta kulturaren erakusgarri direnak."}, {"text_idx": "#000017", "text": "Antropologia ikasleekin eta beste udalerri batzuekin hitz egin dute jada KCMEM ekimena bultzatu eta zabaltzeko eta proiektuaren material didaktikoa banatzeko."}, {"text_idx": "#000018", "text": "Poloniar esperientzia ezagutu ezazu: "}, {"text_idx": "#000019", "text": "Esloveniako parte hartzaileek posterrak eta buletinak idatzi zituzten Kranj-eko udal liburutegian prestatu duten erakusketa iragartzeko. Erakusketan hogeigarren mendeko tradizioak eta folklorea aztertzen dituzte haien testigantzak hari bezala erabiliz. Honekin batera, hitzaldiak ere eskaini dira, hala nola, hogeigarren mende erdialdeko janzkerari buruzkoa."}, {"text_idx": "#000020", "text": "KCMEMen sortu diren material didaktikoak esloveniar udalerri, museo, artxibo eta unibertsitateei aurkeztu zaizkie, eta Days of European Cultural Heritage ekimenean stand bat jarri zen ekimena hedatzearren."}, {"text_idx": "#000021", "text": "Esloveniar esperientzia ezagutu ezazu: "}, {"text_idx": "#000023", "text": "Entzuten dizugu, zure esanetara gaude"}]